Ιλινόι

Το Ιλινόι ή Ιλλινόις (), επίσημη ονομασία Πολιτεία του Ιλινόι (), είναι μεσοδυτική πολιτεία των Ηνωμένων Πολιτειών της Αμερικής (ΗΠΑ). Έχει έκταση 149.997 τ.χλμ. και πληθυσμό 12.710.158 κατοίκους (εκτίμηση 2024). Πρωτεύουσα του, είναι το Σπρίνγκφιλντ και μεγαλύτερη πόλη είναι το Σικάγο. Άλλες σημαντικές πόλεις του Ιλινόι, είναι το Ρόκφορντ, η Πιόρια και το Σαμπέιν.

Το 1834, ο Αβραάμ Λίνκολν εξελέγη μέλος της Βουλής του Ιλινόι, θέση στην οποία εκλεγόταν μέχρι το 1840. Σήμερα, η Πολιτεία τιμά τον Λίνκολν με το επίσημο κρατικό της σύνθημα «Γη του Λίνκολν» (Land of Lincoln), το οποίο εμφανίζεται στις πινακίδες κυκλοφορίας των οχημάτων της από το 1954. Στο Σπρίνγκφιλντ βρίσκεται η Προεδρική Βιβλιοθήκη και Μουσείο Αβραάμ Λίνκολν (Abraham Lincoln Presidential Library and Museum). Τέσσερεις Πρόεδροι των Ηνωμένων Πολιτειών, έχουν ζήσει στην πολιτεία του Ιλινόι: ο Αβράαμ Λίνκολν, ο Οδυσσέας Γκραντ, ο Ρόναλντ Ρήγκαν και ο Μπαράκ Ομπάμα.

Το Ιλινόι έχει ανεπτυγμένη βιομηχανία. Είναι προπύργιο του Δημοκρατικού κόμματος τα τελευταία 40 χρόνια, με εξαίρεση το 1968, το 1972 και το 1988, όταν πρώτευσαν εκεί οι Ρεπουμπλικανοί προεδρικοί υποψήφιοι Ρίτσαρντ Νίξον και Τζορτζ Χ.Ο. Μπους.

 Γεωγραφία 
αριστερά|μικρογραφία|208x208εσ|Οι 102 κομητείες του Ιλινόι.
Η πολιτεία του Ιλινόι, συνορεύει νότια με το Μιζούρι και το Κεντάκι, δυτικά με το Μιζούρι και την Άιοβα, ανατολικά με την Ιντιάνα και βόρεια με το Ουισκόνσιν, ενώ βρέχεται από τη λίμνη Μίσιγκαν.

Γεωγραφικά, ανήκει ταυτόχρονα στις μεσοδυτικές πολιτείες, καθώς και στις πολιτείες στην περιοχή των Μεγάλων Λιμνών.

Το Ιλινόι, έχει 102 κομητείες. Η μεγαλύτερη κομητεία σε πληθυσμό στην πολιτεία, είναι η Κομητεία Κουκ (αποτελεί ταυτόχρονα τη 2η μεγαλύτερη στις ΗΠΑ), ξεπερνώντας τα 5,2 εκατομμύρια κατοίκους.

Το μεγαλύτερο μέρος του Ιλινόι, καλύπτεται από πεδιάδες και επίπεδες εκτάσεις. Το νότιο μέρος της πολιτείας, αποτελείται από λοφώδεις περιοχές και πεδιάδες οι οποίες είναι λιγότερο καλλιεργήσιμες.

 Ιστορία και στοιχεία 
Το Ιλινόι, έγινε η 21η πολιτεία που εισήχθη στην ένωση των ΗΠΑ, στις 3 Δεκεμβρίου 1818. Βρίσκεται ταυτόχρονα, στην παλιά βιομηχανική ζώνη (Ζώνη της Σκουριάς), και στην εύφορη γεωργική περιοχή των κεντρικών πολιτειών των ΗΠΑ.

Το Σικάγο, αποτελώντας μία πολύ σημαντική και ισχυρή πόλη στις ΗΠΑ και παγκοσμίως, δημιουργεί έντονες αντιθέσεις σε πολιτιστικό, πολιτικό, και ιδεολογικό επίπεδο, μεταξύ του αστικού και του αγροτικού πληθυσμού της πολιτείας.

 Μεγαλύτερες πόλεις του Ιλινόι 
+Οι 10 μεγαλύτερες σε πληθυσμό πόλεις του Ιλινόι#ΠόληΚομητείαΠληθυσμός πόληςΠληθυσμός μητροπολιτικής1ΣικάγοΚουκ, Ντουπέιτζ2.746.3889.701.5762ΟρόραΚέιν199.326(ανήκει στη μητροπολιτική του Σικάγου)3ΝέιπερβιλΝτουπέιτζ154.558(ανήκει στη μητροπολιτική του Σικάγου)4ΤζολιέτΓουίλ150.978(ανήκει στη μητροπολιτική του Σικάγου)5ΡόκφορντΓουινιμπέιγκο148.655348.3606ΣπρίνγκφιλντΣάνγκαμον117.935211.7527Πιόρια Πιόρια117.488402.3918ΈλτζινΚουκ, Κέιν117.215(ανήκει στη μητροπολιτική του Σικάγου)9ΣαμπέινΣαμπέιν91.878226.30010Γουόκεγκαν Λέικ89.321(ανήκει στη μητροπολιτική του Σικάγου)

 Πολιτική 

 Πολιτειακή Κυβέρνηση 
Η πολιτειακή Κυβέρνηση του Ιλινόι, αποτελείται υπό το πολιτειακό Σύνταγμα του Ιλινόι, από τρεις κλάδους (εκτελεστικό, νομοθετικό και δικαστικό).

Ο εκτελεστικός κλάδος, μοιράζεται στους εκτελεστικούς εκλεγμένους, με επικεφαλής τον Κυβερνήτη του Ιλινόι. Ο νομοθετικός κλάδος, λειτουργεί υπό την Γενική Συνέλευση του Ιλινόι (αποτελείται από την πολιτειακή Βουλή και την πολιτειακή Γερουσία). Τέλος, ο δικαστικός κλάδος, αποτελείται από το Ανώτατο Δικαστήριο του Ιλινόι και από τα κατώτερα δικαστήρια.

 Τρέχουσα πολιτειακή διοίκηση 
ΑξίωμαΕικόναΌνομαΚόμμαΑπόΚυβερνήτης126x126εσΤζέι Ρόμπερτ ΠρίτσκερΔημοκρατικό2019Αντικυβερνήτηςχωρίς-πλαίσιο|126x126εσΤζουλιάνα ΣτράτονΔημοκρατικό2019Γενικός Εισαγγελέαςχωρίς-πλαίσιο|129x129εσΚουαμί ΡαούλΔημοκρατικό2019

 Εκλογικές τάσεις 
Η πολιτεία του Ιλινόι, αποτελεί προπύργιο του Δημοκρατικού Κόμματος. Παλαιότερα, το Ιλινόι, ανήκε στις λεγόμενες «αμφιταλαντευόμενες πολιτείες», όμως τα τελευταία 60 χρόνια, έχει σαφή κλίση προς το Δημοκρατικό Κόμμα, με λίγες εξαιρέσεις. Ιδιαίτερα, η μητροπολιτική περιοχή του Σικάγου, αποτελεί μία εξαιρετικά Δημοκρατική περιοχή. Οι σημαντικές πόλεις του Ιλινόι, έχουν επίσης, κυρίως τάσεις προς το Δημοκρατικό Κόμμα.

Στον αντίποδα, ο αγροτικός πληθυσμός στο Ιλινόι, είναι αρκετά συντηρητικός και υποστηρικτικός προς το Ρεπουμπλικανικό Κόμμα.
+Αποτελέσματα Προεδρικών ΕκλογώνΈτοςΔημοκρατικόΡεπουμπλικανικό202057.54% 3,471,91540.55% 2,446,891201655.83% 3,090,72938.76% 2,146,015201257.50% 3,019,51240.66% 2,135,216200861.83% 3,419,34836.73% 2,031,179200454.82% 2,891,55044.48% 2,345,946200054.60% 2,589,02642.58% 2,019,421199654.32% 2,341,74436.81% 1,587,021199248.58% 2,453,35034.34% 1,734,096198848.60% 2,215,94050.69% 2,310,939198443.30% 2,086,49956.17% 2,707,103198041.72% 1,981,41349.65% 2,359,049

 Γκαλερί 

 Παραπομπές 

 Εξωτερικοί σύνδεσμοι 




Κατηγορία:Πρώην γαλλικές αποικίες
Κατηγορία:Πολιτείες των ΗΠΑ